חנה מוריאל סטבון

חנה מוריאל סטבון (נולדה ב-1977) היא אשת עסקים ישראלית, מנכ"לית חברת גרין אקטר ודירקטורית בתעשייה האווירית לישראל. פעילה בתחומים של העצמה נשית, והרחבת השכלה לאוכלוסיות חלשות במדינות מתפתחות.

ביוגרפיה 
חנה מוריאל סטבון נולדה בירושלים לסילבי ומרק סטבון, עולים מצרפת. היא למדה לשלושה תארים באוניברסיטה העברית בירושלים, שם סיימה בהצטיינות תואר ראשון בכלכלה ומשפטים ותואר שני בהצטיינות בכלכלה ומנהל עסקים, אף הוא בהצטיינות. את הדוקטורט בתחום הכלכלה היא השלימה ב-2008 בהדרכתו של פרופ' איתן ששינסקי בנושא: "Issues in Private Equity and Venture Capital". במהלך לימודי הדוקטורט שימשה כעוזרת מחקר בבית הספר למנהל עסקים וורטון שבאוניברסיטת פנסילבניה.

בשנת 2007 הצטרפה סטבון לזרוע הירוקה של החברה לישראל, בשנת 2008 מונתה כסמנכ"ל כספים ופיתוח עסקי של חברת פטרוטק שנרכשה על ידי החברה לישראל ועוסקת בתחום הביו דיזל, תפקיד ממנו פרשה באוקטובר 2009. בשנת 2010 הקימה את חברת אקודה פאואר המפתחת ומממנת תחנות כוח סולאריות ברחבי העולם, ובשנת 2011 מונתה לסמנכ"לית פיתוח עסקי ומימון של קבוצת האנרגיה פ.ק.

בשנת 2012 מונתה סטבון לכהן כדירקטורית חיצונית בתעשייה האווירית לישראל, שם היא מכהנת כיו"ר ועדת כספים השקעות ודוחות כספיים. בשנת 2015 הקימה את חברת גרין אקטר, העוסקת בפיתוח וייעוץ להקמת פרויקטים ותשתיות אנרגיה במדינות מתפתחות, והיא משמשת כמנכ"לית החברה.

ד"ר סטבון עוסקת בנושא ייזום, מימון והקמה של פרויקטים בינלאומיים, ניהול סיכונים בהשקעות בתשתיות ובפרויקטים ארוכי טווח, ובעבודה מול הבנק העולמי ובנקים לפיתוח.,ומוזמנת להרצות בכנסים בעולם בתחומים של אנרגיה, תשתיות והשקעות.
בשנים האחרונות, ד"ר סטבון משקיעה, ומובילה פיתוח ויישום טכנולוגיות חדשניות בפרויקטי תשתית – במדינות מתפתחות במודל עסקי-כלכלי-חברתי חדשני.. הטכנולוגיות פותחו והותאמו במיוחד לתנאים ולאתגרים הייחודים במדינות מתפתחות, באופן שהטמעתן תקדם גם אג'נדה חברתית של קידום אוכלוסיות חלשות, ובפרט העצמת נשים, והרחבת השכלה בקרב קהילות שוליים (Inclusive Development), זאת במקביל לתרומתן הייחודית של הטכנולוגיות לבניית התשתיות הנדרשות לצורך הבטחת צמיחה כלכלית ברת קיימא (Sustainable Development).

עשייה חברתית
 סטבון מקדמת מודל פעילות כלכלי-חברתי ייחודי לפעילות במדינות מתפתחות שמשלב בין השגת יעדים עסקיים, ליעדים סוציו-אקונומיים. ב-2016 הודיעה סטבון על הקמת והפעלת תחנות כוח בנמיביה, לראשונה באמצעות כוח עבודה של נשים, הן בשלב הקמת תחנות הכוח, והן בשלב התפעול ארוך הטווח.
 סטבון השקיעה בפיתוח של טכנולוגיה לתחנות כוח היברידיות – להתקנה והפעלה באזורים שאינם מחוברים לרשת החשמל, ושיבטיחו אספקת חשמל בטוח יציב וזול לאוכלוסייה המקומית, לאורך כל שעות היממה. הטכנולוגיה מונגשת לאוכלוסייה המקומית, כך שהתפעול והתחזוקה יכול להתבסס על נשים מקומיות בלבד, תוך בניית יכולת, ידע, וניסיון בקרב אוכלוסיות הנשים המקומיות.
 סטבון נחשבת למובילת המהלך לטיפול בשחיתות ועד העובדים בתע"א, ואף קיבלה איומים על חייה בעקבות פעילות זאת. בכל שנות פעילותה בתעשייה האווירית לישראל, הובילה סטבון מהלך של שילוב נשים לראשונה בתפקידים בכירים בחברה, ושילוב נשים לכל רוחב החברה...

מאמרים
 חנה מוריאל סטבון, מאמר דעה בישראל היום, דצמבר 2012: Economic destination: Developing countries http://www.israelhayom.com/opinions/economic-destination-developing-countries/
 
 חנה-מוריאל סטבון, מאמר דעה, Jerusalem Post, דצמבר 2012, Econonmic Leadership vs. Popular Leadership https://www.jpost.com/Opinion/Op-Ed-Contributors/Economic-leadership-vs-popular-leadership

קישורים חיצוניים

הערות שוליים 

בוגרות האוניברסיטה העברית בירושלים: משפטים
בוגרי האוניברסיטה העברית בירושלים: משפטים
בעלות תואר דוקטור מהאוניברסיטה העברית בירושלים
בעלי תואר דוקטור מהאוניברסיטה העברית בירושלים
דירקטוריות ישראליות
דירקטורים ישראלים
מנהלות ישראליות
מנהלים ישראלים
מנכ"ליות ישראליות
מנכ"לים ישראלים
נשות עסקים ישראליות
אנשי עסקים ישראלים
ישראליות שנולדו ב-1977
ישראלים שנולדו ב-1977